Wat is ‘n “VMI”? | My klaskamer - idees en gedagtes uit 'n juffrou se pen
waterwys	Paasfees	Wat is ‘n “VMI”?	Maart 14, 2010	Juffer	afrikaans, kind, klaskamer, skool, skrif, terapie	arbeidsterapie, probleem, Visual-Motor Integration, VMI	Lewer kommentaar	Dié van julle wat al ‘n verslag van ‘n arbeidsterapeut of ‘n opvoedkundige sielkundige onder oë gehad het, sou ‘n verwysing na die kind se VMI gesien het. Dit staan vir Visual-Motor Integration en het te make met die kind se vermoë om beelde te interpreteer en weer te gee. As die outjie se VMI telling baie laag is teenoor die kronologiese ouderdom, beteken dit dat hy ‘n bietjie gaan klei trap met dinge soos skrif en afskryf van die bord af. Daarom beveel die kundiges hulp soos arbeidsterapie aan…en dit wérk …
Baie outjies se prestasies styg as die VMI styg. Hulle is dus nie net eenvoudig oorgelaat aan ‘n “swak uitslag” op ‘n verslag nie. Daar is ‘n uitweg.
Tesame met die kundige raad en hulp van ‘n arbeidsterapeut, is daar ‘n paar oefeninge om tuis te probeer. Probeer baie oefeninge wat die Visuele Persepsies, Middellynkruising en Fynmotoriek ontwikkel.
Eye can learn gee aanlyn oefeninge en oulike idees. Kyk ook na Dianne Craft se riglyne…en dié artikel oor ‘n ouer se eie ervarings.
waterwys	Paasfees	E-pos subskripsies